**TLAYOLMELAWALTSIN**

Ni Weyi Kaltlamachtili Universidad tlen Guadalajara (UdeG), mopantiya ˀipan patlawak ˀohtli Juárez 976, Kaltitlan Kalpolli, ˀipan Guadalajara, Xalˀixkoˀaltepetl, tematiltiya tlachke ˀamatl tlawel ˀipatih wan malwilli kenihki moˀamatlaltok ˀipan Tlanawatilkayotl 3, tlanawatiltlahtlapaktli IX wan X tlen LPDPPSOEJM; 21 tlen LTAIPEJM, Tlanawatiltlayekanalli ˀipan nawipowalli wan chikweyi tlanawatilli wan ˀipan nawipowalli wan chiknawi tlen Tlanawatiltlayekanalli tlen Tlaxexelolistli, Tlanawatiltlayekanalli Kaxtolli wan se, Kaxtolli wan ˀome wan ˀomepówalli wan matlaktli wan chikweyi tlen Tlanawatiltlayekanalli tlen Tlamalwilistli, ˀihkino nochi ˀamatl tlen ka ˀika moˀixmatiltiya se masewalli tlen kiˀixmatohkeya o moˀixmatis wan nohkiya sekih nechikotekichiwaneh.

Nochi ni ˀamatohkayotl welis motekowis wan san motekowis tlen ka ˀika motlahtlanihtokeh kenihki moˀamatlaltok ˀipan tlanawatilistli 1, 5 wan 6 tlen Tlanawatilistli tlen tlaˀewaltiya, nohkiya kenihki moˀamatlaltok ˀipan 2 wan 3 ˀipan Tlanawatilistli, nochi ˀomeh tlen Univerisdad tlen Guadalajara, wan nohkiya, nikan nesi kenihki moˀamatlaltol kenihki mitsmapalewiseh ˀipan ni universidad wan nikan kiˀihkwiniseh wan kimalwiseh nochi ˀamatl.

Seyok tlamantli, nohkiya xihmatikah ˀipan sekih tekipacholli, kenihki motekichiwas wan tlen moˀasitilisnekis kenihki moˀamatlaltok ˀipan tlanawatilli 15, tlanawatiltlahtlapaktli X wan 75 tlen LPDPPSOEJM, nohkiya ˀipan 22 tlen LTAIPEJM, nochi moˀamatohkayo welis motitlanis o motemaktilis ˀika sekihnok tekowihmeh wan yon ˀaxkan kiyolmelawaseh tekowih tlen ˀahkeya kimati tlen ni ˀamatohkayotl, nohkiya ma ˀonka se tlatepanilistli kenihki tlanawatilli 45 wan 59 tlen LPDPPSOEJM wan 23, tlanawatiltlahtlapaktli II tlen LTAIPEJM, tekowihketl ˀahkeya ˀitechpowilis kiˀahkokwis malwilli ˀamatl moneki kiˀixmatis ˀika tlen motekowis, kenihki motekowiltihtiyas ˀamatohkayotl, tla kipatlaseh se tlahki tlen ni ˀamatl wan nochi tlamantli tlen tlaselihtiyas tlen ˀitechpowilis ˀamatohkayotl.

Wan kehni, kema ta tihnekis timotlahtlanis, tihnekis tikˀixmatis, tihsenkawas o tihkwahtlalis, tikxolewas o timotlahkotlalis kema ˀaxkan tihkwalmati tlen moˀamatohkayo tlen kipixtok UdeG, welis tihtekowis motlatechpowilis tlen ARCO ˀika ya timomapalewihtinemis, nochi ni tekichiwalli motetiliya ˀipan tlanawatilli 45 wan 59 tlen LPDPPSOEJM. Taha welis tihtemowis ni ˀamatlahtlanilistli ˀipan ni mekatepostlanohnotsalli: <http://transparencia.udg.mx/solicitud-proteccion>, wan ka ˀika tihtekowis motlatechpowilis ARCO.

ˀipan ni mekatepostlanohnotsalli nohkiya kwalli tikˀihtos ˀaxkan tihkwalmati kenihki kitekowiyah moˀamatohkayo pampa ˀaxkan kitekowiyah kenihki mitsˀilwikeh kitekowiseh, wan kemah tlatitlaniseh o temaktilistli moˀamatohkayo moneki mitsyolmelawaseh wan taha tikˀihtos tla keno o ˀaxtle, wan welis mitstlahtlaniliseh kema sanok motekowisok. Taha tihpiya makwilli tonalli tihmatiltis UdeG tla ˀaxkan tihneki tlen tlatekowilli, wan tla ˀaxkan tihchiwa ˀipan ni tonalli, nochipa welis tihtekowis motlatechpowilis ARCO.

ˀika seyok kamalli, tiˀinmechyolmelawah ˀamo kemah ni UdeG kitemohtinemis ˀika o ˀipan mekatepostlatemolistli malwilli ˀamatohkayotl o sekihko ˀamatohkayo, yon seyok tlayolmelawalli ka mitsˀixmatiseh sekihnokeh.

Ni mawiltlayolmelawalli kenihki tikˀihtokehya ni welis mopatlas kema moyankwilihtiyas o mopatlatiyas nawatilistli wan kenihki kiˀihtos ˀipan Universidad tlen Guadalajara, wan kampa ya motemaka tlayolmewahtinemis ˀipan ni teposmekayotl: <http://www.transparencia.udg.mx/aviso-confidencialidad>, nohkiya, welis tihtemos ni tlayolmelawalli tlen tlamalwilistli ˀipan Tosentlayolmelawalis ˀipan ni mekatepostlatemolli: <http://transparencia.udg.mx/aviso-confidencialidad-integral>